Γιώργος Κορδέλλας

Ο Γιώργος Κορδέλλας (23 Δεκεμβρίου 1959) είναι Έλληνας σκηνοθέτης, στιχουργός και συγγραφέας.

Βιογραφία
Γεννήθηκε στην Κοζάνη στις 23 Δεκεμβρίου 1959. Μεγάλωσε σε διάφορες επαρχιακές πόλεις της Ελλάδας, λόγω επαγγελματικών μεταθέσεων του πατέρα του. Παρακολούθησε μαθήματα Σκηνοθεσίας Κινηματογράφου στις Σχολές Κινηματογράφου Λ. Σταυράκου και Ε. Χατζίκου και στη συνέχεια εργάστηκε ως Βοηθός Σκηνοθέτη σε κινηματογραφικές ταινίες και τηλεοπτικές σειρές.

Ως σκηνοθέτης πρωτοεμφανίστηκε στην τηλεόραση με την «Aναστασία», μία από τις πιο επιτυχημένες ελληνικές τηλεοπτικές σειρές, που σημείωσε επανειλημμένα πολύ υψηλές θεαματικότητες. Η ταινία του «Η Ρόζα της Σμύρνης» ήταν η μεγάλη εμπορική επιτυχία των ετών 2016-2017 με 360.000 εισιτήρια στην Α’ προβολή.

Στίχοι του έχουν μελοποιηθεί και έχουν δισκογραφηθεί με διάφορους ερμηνευτές.

Εργογραφία
Κινηματογράφος
2020. «ARMY BABY» κομεντί μεγάλου μήκους. Παραγωγή Αργοναύτες Α.Ε. σε συμπαραγωγή της My Home Ι.Κ.Ε., με την υποστήριξη του ΕΚΟΜΕ. Η προβολή της ταινίας στις κινηματογραφικές αίθουσες είχε προγραμματιστεί για τις 24 Δεκεμβρίου 2020, αλλά αναβλήθηκε λόγω των περιοριστικών υγειονομικών μέτρων για την αντιμετώπιση της επιδημίας του covid-19. Η πρώτη δημόσια προβολή της ταινίας έγινε στις 29 Σεπτεμβρίου 2022, στο Village East Cinema, στο Μανχάτταν, ανοίγοντας το Greek Film Expo 2022. Στην Ελλάδα, η ταινία βγήκε στις κινηματογραφικές αίθουσες στις 22 Δεκεμβρίου 2022.
2016. «Η Ρόζα της Σμύρνης», δραματική ταινία μεγάλου μήκους. Παραγωγή: Αργοναύτες Α.Ε. – συμπαραγωγή: COSMOTE TV, Feelgood Entertainment, Sarmaşık Sanatlar – με την υποστήριξη του Ελληνικού Κέντρου Κινηματογράφου.
Βραβείο Κοινού Καλύτερης Ταινίας, Atlanta Greek Film Festival 2017
Βραβείο Κοινού Καλύτερης Ταινίας, San Francisco Greek Film Festival 2017
Βραβείο Καλύτερης Φωτογραφίας, South East European Film Festival, Los Angeles 2017
Βραβείο Ενδυματολογίας, Βραβεία Ελληνικής Ακαδημίας Κινηματογράφου 2017

Τηλεοπτικές Σειρές
«Λούφα και παραλλαγή», τηλεοπτική σειρά (ΝΕΤ 2006-2007) επεισόδια 5-15.
«Κινούμενη άμμος» τηλεοπτική σειρά (ALPHA 2005) επεισόδια 1-6.
«Μυστικά και λάθη», τηλεοπτική σειρά (ALPHA 2003-2004) 20 επεισοδίων.
«Χορεύοντας στη σιωπή», τηλεοπτική σειρά (ALPHA 2002-2003) 28 επεισοδίων.
Βραβείο Καλύτερης Τηλεοπτικής Σειράς, Κορφιάτικα Βραβεία 2003
«Δούρειος Ίππος», τηλεοπτική σειρά (ΑΝΤ1 2000-2001) 20 επεισοδίων.
«Βεντέτα», τηλεοπτική σειρά (MEGA 1999-2000) 18 επεισοδίων.
«Το φτερούγισμα του γλάρου», τηλεοπτική σειρά (ET1 1998-1999) 20 επεισοδίων.
«Τζιβαέρι», τηλεοπτική σειρά (MEGA 1997-1998) 16 επεισοδίων.
«Απών», τηλεοπτική σειρά (MEGA 1995-1996) 20 επεισοδίων.
«Αναστασία», τηλεοπτική σειρά (MEGA 1993-1994) 18 επεισοδίων.

Αυτοτελή Επεισόδια
«Ιστορίες από την απέναντι όχθη» (ΑΝΤ1 2007-2008). Σκηνοθεσία 5 επεισοδίων.
«Ιστορίες μυστηρίου» (ΑΝΤ1 2007). Σκηνοθεσία 2 επεισοδίων.
«Μια νύχτα σαν κι αυτή» (ΑΝΤ1 1996). Σκηνοθεσία 6 επεισοδίων.
«Τολμηρές ιστορίες» (ΑΝΤ1 1994-1995). Σκηνοθεσία 5 επεισοδίων.
«Ανατομία ενός εγκλήματος» (ΑΝΤ1 1994). Σκηνοθεσία 2 επεισοδίων.

Τηλεταινίες
«Aριάδνη» (2002), τηλεταινία (Α΄ προβολή: STAR).

Ντοκιμαντέρ
«Υστερόγραφο» (2022) σειρά 50λεπτων ντοκιμαντέρ (ΕΡΤ2). Σενάριο-Σκηνοθεσία του «Άθως Δανέλλης - Σκιών Μύθοι».
«Καθρέφτης στο χρόνο» (2019) σειρά ωριαίων ντοκιμαντέρ (Cosmote History). Σενάριο-Σκηνοθεσία του «Η Αποξήρανση της Κωπαΐδας».
«Αυτοί που τόλμησαν» (2017) σειρά ωριαίων ντοκιμαντέρ (Cosmote History). Σενάριο-Σκηνοθεσία των «Μίνως Καλοκαιρινός» και «Στυλιανός Λυκούδης».
«Οι κεραίες της εποχής μας» (2010-2013) σειρά ωριαίων ντοκιμαντέρ. Σκηνοθεσία των «Τούμας Τράνστρεμερ, Στοκχόλμη, Σουηδία» (ΕΤ1-2013), «Ντάνιελ Μέντελσον, Νέα Υόρκη, ΗΠΑ» (ET1-2012), «Ίρβιν Γιάλομ, Σαν Φρανσίσκο, ΗΠΑ» (ET1-2012), «Καντέρ Αμπντολάχ, Ντέλφτ, Ολλανδία» (ET1-2012), «Ουμπέρτο Έκο, Μόντε Τσερινιόνε, Ιταλία» (ET1-2012), «Χένινγκ Μάνκελ, Γκέτενμποργκ, Σουηδία» (ΝΕΤ-2011), «Μουρατχάν Μουνγκάν, Κωνσταντινούπολη, Τουρκία» (ΝΕΤ-2011), «Μωρίς Αττιά, Ορλεάνη, Γαλλία» (ΝΕΤ-2011), «Λεονάρδο Παδούρα, Αβάνα, Κούβα» (ΕΤ1-2010), «Σέσαρ Άιρα, Μπουένος Άιρες, Αργεντινή» (ΕΤ1-2010), «Ντανιέλ Τσαβαρία, Αβάνα, Κούβα» (ΕΤ1-2010)
«Φυλές της Αθήνας–Ινδία» ωριαίο ντοκιμαντέρ (ΝΕΤ 2011). Σκηνοθεσία.
«Η ζωή και το έργο του Μίμη Πλέσσα» ντοκιμαντέρ-προσωπογραφία του συνθέτη, 105 λεπτών (ΝΕΤ 2007) Σκηνοθεσία.
«Ιστορία της Μακεδονίας και της Θράκης». Σκηνοθεσία 6 αρχαιολογικών ντοκιμαντέρ της σειράς (ΕΤ3 1996).

Μουσικές Εκπομπές & Video-clip
Σκηνοθέτησε σειρά εκπομπών με μουσικό περιεχόμενο, με τίτλο: «Rock Nights» (ET1 1991) και ανεξάρτητα μουσικά Video-Clips καλλιτεχνών όπως οι: Δημήτρης Μητροπάνος, Ελευθερία Αρβανιτάκη, Τάνια Τσανακλίδου, Άννα Βίσση, Νίκος Καρβέλας, Ελένη Δήμου, Νίκος Ζιώγαλας κ.ά.

Θεατρικές και Μουσικοθεατρικές Παραστάσεις
«Νικόλας Άσιμος - Αγαπάω κι αδιαφορώ». Μουσικοθεατρική παράσταση, Σταυρός του Νότου-Club, 2014. Επιλογή κειμένων και Σκηνοθεσία.
«Ένα καπέλο γεμάτο βροχή» του Μ. Γκάτσο, θεατρική παράσταση που εγκαινίασε τη Νεανική Σκηνή του Εθνικού Θεάτρου/Rex-Κοτοπούλη, 2013-2014.
«Κατερίνα Γώγου - Στο μυαλό είναι ο στόχος». Μουσικοθεατρική παράσταση. Ρυθμός Stage, 2013. Επιλογή κειμένων-Σκηνοθεσία.
«Μύθοι του Αισώπου - Δ. Παπαδημητρίου», Στέγη Γραμμάτων και Τεχνών Ιδρύματος Ωνάση, 2013. Μουσική παράσταση & Θέατρο σκιών. Στίχοι-Κείμενο-Σκηνοθεσία.
«Ανθρώπινη Φωνή - Δ. Παπαδημητρίου/Φ. Δάρρα». Μουσική & θεατρική παράσταση. Γυάλινο Μουσικό Θέατρο, 2010. Σκηνοθεσία.

Συγγραφή
«Στην εχεμύθεια των κυμάτων», νουβέλα (Εκδόσεις Γαβριηλίδης, 2015)
«ΣΑΩ», μυθιστόρημα (Εκδόσεις Γαβριηλίδης, 2014)
«Το άλλο του μισό» μουσικό παραμύθι για αφηγητή και ορχήστρα εγχόρδων (μουσική: Αχιλλέας Γουάστωρ - αφήγηση: Αντώνης Καφετζόπουλος), παρουσίαση: Στέγη Γραμμάτων και Τεχνών Ιδρύματος Ωνάση, 2014.

Στιχουργική
Ως Στιχουργός έχει συνεργαστεί με σημαντικούς συνθέτες (Δημήτρης Παπαδημητρίου, Nότης Mαυρουδής, Νίκος Μαμαγκάκης κ.ά.)

Τραγούδια σε στίχους του έχουν ερμηνεύσει γνωστοί ερμηνευτές (Xάρις Aλεξίου, Δημήτρης Mητροπάνος, Παντελής Θαλασσινός, Tάνια Tσανακλίδου, Eλένη Tσαλιγοπούλου, Βασίλης Καρράς, Μανώλης Μητσιάς, Φωτεινή Δάρρα, Διονύσης Τσακνής κ.ά.)

Ενδεικτικά:
«Αν είσαι πλάι μου», Δημήτρης Μητροπάνος
«Λαβωματιά», Χάρις Αλεξίου
«Πονώ μα δεν ακούγομαι», Βασίλης Καρράς - Μάκης Σεβίλογλου
«Ο κόσμος είναι ένα βουνό», Παντελής Θαλασσινός
«Ηλιαχτίδα», Τάνια Τσανακλίδου
«Μυστικά και λάθη», Ελένη Τσαλιγοπούλου
«Φεύγα», Φωτεινή Δάρρα κ.λπ.

Το 2009 συνεργάστηκε με το ΚΘΒΕ, συγγράφοντας σε έμμετρη απόδοση Χορικά και Στάσιμα για την παράσταση της Νεανικής Σκηνής του ΚΘΒΕ'' «Αντιγόνη» του Σοφοκλή, σε σκηνοθεσία Τ. Ράντζου.

Άλλες δραστηριότητες
Πάνω κάτω η Πατησίων – μελοποιημένη ποίηση της Κατερίνας Γώγου» (πολυσυμμετοχικό cd), που εκδόθηκε σε μορφή βιβλίου & cd, από τις Εκδόσεις ΟΔΟΣ ΠΑΝΟΣ, 2010. Παραγωγός σε συνεργασία με τον Άγγελο Σφακιανάκη.
«CUBA-HAVANA». Έκθεση φωτογραφίας στο πλαίσιο του Φεστιβάλ Πολυπολιτισμικών Διαλόγων «ΙΚΑΡΟΣ» 2010, Άγιος Κήρυκος, Ικαρία.

Συνεργάστηκε στα Σεμινάρια Κινηματογράφου του Δήμου Νέας Σμύρνης (1991-1992) και επέβλεψε την πρακτική εκπαίδευση των σπουδαστών κατά την δημιουργία σπουδαστικών ταινιών μικρού μήκους σε φιλμ 16 mm.

Συνεντεύξεις - δημοσιεύσεις
Στην εχεμύθεια των κυμάτων, του Γιώργου Κορδέλλα
Γιώργος Κορδέλλας: συνέντευξη στη Νατάσα Μποζίνη
ΣΑΩ (μια γνώμη)
Συνέντευξη Γιώργου Κορδέλλα στον Νίκο Λέκκα
Ο επίκαιρος Νικόλας Άσιμος
Κατερίνα Γώγου στον υπερθετικό
Στο μυαλό είναι ο στόχος μια παράσταση για την Κατερίνα Γώγου
«Η Ρόζα της Σμύρνης»: Μια ταινία που μιλάει για τον άνθρωπο
Κορδέλλας στο TOC: Έκανα ταινία ένα έρωτα που χάθηκε σε φλόγες της Σμύρνης
Ο Γιώργος Κορδέλλας μιλά για τη Ρόζα της Σμύρνης
“Η Ρόζα της Σμύρνης” του Γιώργου Κορδέλλα: επίσημη πρεμιέρα στο Παλλάς

Παραπομπές

Κατηγορία:Έλληνες σκηνοθέτες
Κατηγορία:Έλληνες στιχουργοί
Κατηγορία:Έλληνες συγγραφείς του 20ού αιώνα